# Euroopa Liidu C 204A/28.

| | ISSN 1977-0898 |
| --- | --- |
| Euroopa Liidu
  Teataja | C 204A |
| | |
| Eestikeelne väljaanne | Teave ja teatised | 60. Aastakäik28. juuni 2017 |

ISSN 1977-0898

Euroopa Liidu

Teataja

C 204A

Eestikeelne väljaanne

Teave ja teatised

60. Aastakäik28. juuni 2017

---

| Teatis nr | Sisukord | Lehekülg |
| --- | --- | --- |
| | V   Teated |
| | HALDUSMENETLUSED |
| | Euroopa Komisjon |
| 2017/C 204 A/01 | Euroopa Pettustevastane Amet (OLAF) — Teade peadirektori ametikoha täitmise kohta (palgaaste AD15) – Brüssel — Ajutise töötaja töölevõtmine vastavalt muude teenistujate teenistustingimuste artikli 2 punktile a — COM/2017/10373 | 1 |

Teatis nr

Sisukord

Lehekülg

V   Teated

HALDUSMENETLUSED

Euroopa Komisjon

2017/C 204 A/01

Euroopa Pettustevastane Amet (OLAF) — Teade peadirektori ametikoha täitmise kohta (palgaaste AD15) – Brüssel — Ajutise töötaja töölevõtmine vastavalt muude teenistujate teenistustingimuste artikli 2 punktile a — COM/2017/10373

1

---

| ET | |
| --- | --- |

ET

---

V Teated

HALDUSMENETLUSED

Euroopa Komisjon

| 28.6.2017 | ET | Euroopa Liidu Teataja | CA 204/1 |
| --- | --- | --- | --- |

28.6.2017

ET

Euroopa Liidu Teataja

CA 204/1

---

Euroopa Pettustevastane Amet (OLAF)

Teade peadirektori ametikoha täitmise kohta (palgaaste AD15) – Brüssel

Ajutise töötaja töölevõtmine vastavalt muude teenistujate teenistustingimuste artikli 2 punktile a

COM/2017/10373

(2017/C 204 A/01)

Euroopa Komisjon otsib Euroopa Pettusevastase ameti (OLAF) peadirektorit, kes võetakse ametisse ajutise lepinguga seitsmeks aastaks.

OLAF

Võitlus Euroopa Liidu finantshuve mõjutavate pettuste ja muu ebaseadusliku tegevuse vastu on Euroopa Liidu usaldusväärsuse jaoks suure tähtsusega.

OLAF on Euroopa Komisjoni peadirektoraat, kus uuritakse pettusekahtlusi ja muud ebaseaduslikku tegevust, millel on finantstagajärjed ELi eelarvele. Üldisemalt on ameti ülesandeks kasutada Euroopa Liidu finantshuvide kaitsmisel komisjoni tegevuspädevust, aidata liikmesriike pettustevastases võitluses ning valmistada ette komisjoni seadusandlikke ettepanekuid kõnealuses valdkonnas.

OLAFi peadirektor on juurdlustegevuses täiesti sõltumatu. OLAFi sõltumatu juurdluspädevus hõlmab kõiki ELi institutsioone ja asutusi, samuti ettevõtjaid, kes on seotud Euroopa Liidu eelarvega nii liikmesriikides kui ka kolmandates riikides.

Kui välja arvata juurdlustegevus, milles OLAF on täiesti sõltumatu, tegutseb OLAF samamoodi kui komisjoni teisedki peadirektoraadid, töötades välja ja rakendades komisjoni poliitilise juhtimise all oma pädevusvaldkonda kuuluvaid strateegiaid.

OLAFi juurdlustegevust kontrollib järelevalvekomitee, mis koosneb viiest komisjonist sõltumatust isikust.

Õiguslik raamistik, milles määratakse kindlaks ameti eesmärgid ja ülesanded ning selle töökord, on sätestatud Euroopa Parlamendi ja nõukogu määruses (EL, Euratom) nr 883/2013 (1).

Pakutav ametikoht

Peadirektor vastutab täiesti sõltumatult ameti juurdlustegevuse eest.

Peadirektor esitab Euroopa Parlamendile, nõukogule, komisjonile ja kontrollikojale korrapäraselt aruandeid ameti korraldatud juurdluste tulemuste, võetud järelmeetmete ja ilmnenud raskuste kohta, võttes arvesse nende juurdluste konfidentsiaalsust, juurdlusaluste isikute ja informaatorite seaduslikke õigusi ning asjakohasel juhul riigisiseseid kohtumenetluse norme.

Igal aastal määrab peadirektor iga-aastase juhtimiskava raames kindlaks ameti juurdlusprioriteedid ning edastab need enne avaldamist järelevalvekomiteele.

Peadirektor teavitab järelevalvekomiteed korrapäraselt ameti tegevusest, juurdlustest ning pärast juurdlusi järgselt võetud meetmetest, et võimaldada järelevalvekomiteel täita oma ülesandeid ja hinnata tegevuse tulemuslikkust selles valdkonnas.

Lisaks sellele kannab peadirektor Euroopa Liidu finantshuvide kaitse eest vastutava voliniku järelevalve all hoolt ameti panuse eest komisjoni pettustevastase strateegia koostamisse. Samuti vastutab ta abi eest, mida OLAF annab liikmesriikidele, et korraldada tihe ja korrapärane koostöö pädevate ametiasutuste vahel kooskõlastamaks Euroopa Liidu finantshuve kaitsvat tegevust, töötades selleks välja meetmeid pettuste ennetamiseks ja nende vastu võitlemiseks.

Peadirektor juhib ameti tööd vastavalt ameti eesmärkide ja ülesannete kirjeldusele ja tema juhtimisel koostatud iga-aastasele töökavale.

Peadirektori vastutada olev peadirektoraat koosneb neljast direktoraadist ning neis töötab umbes 500 töötajat. Tema käsutuses on umbes 80 miljoni euro suurune eelarve. Peadirektor koostab ja esitab sõltumatu esialgse eelarveprojekti ning on ka eelarvevahendite käsutaja.

Vastavalt määruse (EL, Euratom) nr 883/2013 artikli 17 lõikele 1 on OLAFi peadirektori ametiaeg seitse aastat ja seda ei saa pikendada.

Nõuded kandidaadile

Kandidaadilt ootame järgmist:

| — | tõendatud tööalane kogemus OLAFi tegevusega seotud valdkondades. Kasuks tuleb töökogemus juhtival ametikohal kohtu- või uurimisasutuses ning kogemus rahvusvahelisel tasandil; |
| --- | --- |

—

tõendatud tööalane kogemus OLAFi tegevusega seotud valdkondades. Kasuks tuleb töökogemus juhtival ametikohal kohtu- või uurimisasutuses ning kogemus rahvusvahelisel tasandil;

| — | strateegia ja sisehalduse küsimustes edukas eestvedaja, juht ja suhtleja, kes suudab hallata suuri meeskondi ja rahalisi vahendeid; |
| --- | --- |

—

strateegia ja sisehalduse küsimustes edukas eestvedaja, juht ja suhtleja, kes suudab hallata suuri meeskondi ja rahalisi vahendeid;

| — | suurepärased teadmised kõnealuses valdkonnas pettustevastases võitluses ja kriminaalmenetluses esineda võivate peamiste õiguslike ja praktiliste küsimuste kohta; |
| --- | --- |

—

suurepärased teadmised kõnealuses valdkonnas pettustevastases võitluses ja kriminaalmenetluses esineda võivate peamiste õiguslike ja praktiliste küsimuste kohta;

| — | väljapaistev, dünaamiline ja hea hindamisvõimega professionaal, kes suudab mõelda uuenduslikult ning kellel on selge strateegiline nägemus, kuidas OLAFi eesmärke saavutada; |
| --- | --- |

—

väljapaistev, dünaamiline ja hea hindamisvõimega professionaal, kes suudab mõelda uuenduslikult ning kellel on selge strateegiline nägemus, kuidas OLAFi eesmärke saavutada;

| — | väga hea suhtlemisoskus, otsustusvõime, läbirääkimisoskused ja suutlikkus luua sidusrühmadega usaldusväärseid tööalaseid kontakte; |
| --- | --- |

—

väga hea suhtlemisoskus, otsustusvõime, läbirääkimisoskused ja suutlikkus luua sidusrühmadega usaldusväärseid tööalaseid kontakte;

| — | võime töötada keerukas mitmekultuurilises keskkonnas ning motiveerida ja arendada meeskonda selliselt, et see saaks oma võimeid parimal võimalikul viisil rakendada; |
| --- | --- |

—

võime töötada keerukas mitmekultuurilises keskkonnas ning motiveerida ja arendada meeskonda selliselt, et see saaks oma võimeid parimal võimalikul viisil rakendada;

| — | juurdlusülesannete täitmiseks vajaliku sõltumatuse ja põhiõiguste tagamise olulisuse mõistmine ja nendele põhimõtetele pühendumine; |
| --- | --- |

—

juurdlusülesannete täitmiseks vajaliku sõltumatuse ja põhiõiguste tagamise olulisuse mõistmine ja nendele põhimõtetele pühendumine;

| — | suurepärased teadmised Euroopa Liidu institutsioonilisest ja õigusraamistikust. |
| --- | --- |

—

suurepärased teadmised Euroopa Liidu institutsioonilisest ja õigusraamistikust.

Kandidaat peab vastama järgmistele tingimustele

| 1. | Tal peab olema ELi liikmesriigi kodakondsus. |
| --- | --- |

1.

Tal peab olema ELi liikmesriigi kodakondsus.

| 2. | Tal peab olema:






  i) | kas lõpetatud ülikooliõppele vastav haridustase, mida tõendab diplom ja mille omandamiseks vajaliku ülikooliõppe kestus on tavapäraselt vähemalt neli aastat, |
| --- | --- | --- |

2.

Tal peab olema:

i)

kas lõpetatud ülikooliõppele vastav haridustase, mida tõendab diplom ja mille omandamiseks vajaliku ülikooliõppe kestus on tavapäraselt vähemalt neli aastat,

| ii) | või ülikooliõppele vastav haridustase, mida tõendab diplom ja vähemalt üheaastane töökogemus asjaomases valdkonnas, juhul kui tavapärase õppeaja kestus on vähemalt kolm aastat. |
| --- | --- |

ii)

või ülikooliõppele vastav haridustase, mida tõendab diplom ja vähemalt üheaastane töökogemus asjaomases valdkonnas, juhul kui tavapärase õppeaja kestus on vähemalt kolm aastat.

| 3. | Kandidaadil peab olema vähemalt 15aastane ülikoolijärgne töökogemus ning eespool punktis 2 osutatud kogemus soovitavalt OLAFi tööülesannetega seotud valdkonnas. Vähemalt viis aastat kõnealusest töökogemusest peab olema saadud kõrgemal juhtival ametikohal (2) ja see peab olema otseselt seotud valdkonnaga, millega ta tegeleks pakutaval ametikohal. |
| --- | --- |

3.

Kandidaadil peab olema vähemalt 15aastane ülikoolijärgne töökogemus ning eespool punktis 2 osutatud kogemus soovitavalt OLAFi tööülesannetega seotud valdkonnas. Vähemalt viis aastat kõnealusest töökogemusest peab olema saadud kõrgemal juhtival ametikohal (2) ja see peab olema otseselt seotud valdkonnaga, millega ta tegeleks pakutaval ametikohal.

| 4. | Kandidaat peab valdama üht Euroopa Liidu ametlikku keelt (3) väga heal tasemel ja teist ametlikku keelt rahuldaval tasemel. Valikukomisjon kontrollib vestlus(t)e käigus, kas kandidaadid täidavad nõuet osata rahuldaval tasemel mõnda teist ELi ametlikku keelt. Selleks võib osa vestlusest toimuda kõnealuses teises keeles. |
| --- | --- |

4.

Kandidaat peab valdama üht Euroopa Liidu ametlikku keelt (3) väga heal tasemel ja teist ametlikku keelt rahuldaval tasemel. Valikukomisjon kontrollib vestlus(t)e käigus, kas kandidaadid täidavad nõuet osata rahuldaval tasemel mõnda teist ELi ametlikku keelt. Selleks võib osa vestlusest toimuda kõnealuses teises keeles.

| 5. | Kandidaat peab saama enne pensioniea saabumist töötada seitsmeaastase ametiaja lõpuni. Euroopa Liidu ajutiste töötajate pensioniiga algab selle kuu lõpus, mil nad saavad 66 aastaseks (vt personalieeskirjade (4) artikli 52 punkt a ja muude teenistujate teenistustingimuste artikkel 47). Erandjuhul võib pensioniiga pikendada kuni 70. eluaastani. |
| --- | --- |

5.

Kandidaat peab saama enne pensioniea saabumist töötada seitsmeaastase ametiaja lõpuni. Euroopa Liidu ajutiste töötajate pensioniiga algab selle kuu lõpus, mil nad saavad 66 aastaseks (vt personalieeskirjade (4) artikli 52 punkt a ja muude teenistujate teenistustingimuste artikkel 47). Erandjuhul võib pensioniiga pikendada kuni 70. eluaastani.

Sõltumatus ja huvide deklaratsioon

Kandidaadid peavad kinnitama oma valmisolekut tegutseda sõltumatult avalikes huvides ja esitama deklaratsiooni huvide kohta, mida võib lugeda nende sõltumatust ohustavaks.

Valikumenetlus ja teenistustingimused

Euroopa Komisjon võtab peadirektori tööle ajutise ametnikuna, järgides valikumenetlust, mida on kirjeldatud kõrgema järgu ametnike suhtes kohaldatavaid tegevuspõhimõtteid käsitlevas ülevaatlikus dokumendis, (5) ja pärast seda, kui OLAFi järelevalvekomitee on kohaldatava valikumenetluse heaks kiitnud ning pärast nõukogu ja Euroopa Parlamendiga konsulteerimist.

Valikumenetluse käigus peavad kandidaadid, kes on kutsutud vestlusele ametisse nimetamise küsimustega tegelevasse Euroopa Komisjoni nõuandekomiteesse, enne vestlust osalema hindamiskeskuses asutuseväliste värbamisnõustajate korraldataval hindamisel, mis kestab terve päeva.

Korralduslikel kaalutlustel ja selleks, et valikumenetluse saaks nii kandidaatide kui ka institutsiooni huvides võimalikult kiiresti lõpule viia, korraldab Euroopa Komisjon valikumenetluse vaid inglise ja/või prantsuse keeles. Valikukomisjonid tagavad, et nimetatud keeli emakeelena rääkivaid kandidaate ei eelistata.

Pärast valikumenetlust peab OLAFi järelevalvekomitee esitama oma arvamuse kasutatud valikumenetluse kohta. Heakskiitva arvamuse korral koostab komisjon sobiva kvalifikatsiooniga nende kandidaatide nimekirja, kes on võimelised täitma OLAFi peadirektori ülesandeid. Nimekiri saadetakse konsulteerimiseks Euroopa Parlamendile ja nõukogule. Kandidaatidel võidakse paluda esineda Euroopa Parlamendi pädevate komisjonide ja/või nõukogu ees ja vastata nende küsimustele.

Euroopa Komisjon võtab eduka kandidaadi tööle ajutise töötajana vastavalt muude teenistujate teenistustingimuste (6) artikli 2 punktile a. Palk ja töötingimused on samad kui need, mis on ette nähtud peadirektori põhiametikohale vastavaid ülesandeid täitvale ajutisele ametnikule palgaastmel AD15.

Juhime kandidaatide tähelepanu sellele, et muude teenistujate teenistustingimuste kohaselt peavad kõik uued töötajad läbima üheksakuulise katseaja.

Ametisse nimetatu hakkab tööle Brüsselis. Eelduste kohaselt alustab valitud kandidaat tööd veebruaris 2018.

Võrdsed võimalused

Euroopa Komisjon järgib võrdsete võimaluste poliitikat. Arvestades naiste vähest esindatust kõrgema juhtkonna tasemel, ootab Euroopa Komisjon eriti naiskandidaatide avaldusi.

Kandideerimisavalduste esitamise kord

Käesolev teade ametikoha täitmise kohta võidakse avaldada paralleelselt mitme teise kõrgema ametniku ametikoha täitmise teatega. Kandidaadid, kes soovivad kandideerida mitmele ametikohale, peavad esitama iga ametikoha jaoks eraldi avalduse. Olge kandideerimisel tähelepanelik ja veenduge, et kandideerite õigele ametikohale. Hiljem ei ole enam võimalik taotleda avalduse üleviimist ühelt vaba ametikoha pakkumiselt teisele.

Kontrollige enne avalduse esitamist hoolikalt, kas vastate kõigile kandideerimiskriteeriumidele („Kandidaat peab vastama järgmistele tingimustele“), eriti diplomi, töökogemuse ja keelteoskuse kohta kehtestatud nõuetele. Kandidaadid, kes ei vasta sobivustingimustele, arvatakse valikumenetlusest automaatselt välja.

Kandideerimiseks tuleb registreeruda interneti kaudu veebisaidil

https://ec.europa.eu/dgs/human-resources/seniormanagementvacancies/

ning järgida kandideerimise eri etappe käsitlevaid juhiseid.

Teil peab olema toimiv e-posti aadress. Seda kasutatakse teie registreerumise kinnitamiseks ning teiega ühenduse pidamiseks valikumenetluse kõikides etappides. Seepärast palume teil komisjonile teatada, kui teie e-posti aadress muutub.

Avaldusele tuleb lisada PDF-vormingus elulookirjeldus ja täita veebis motivatsioonikiri (kuni 8 000 tähemärki).

Veebipõhise registreerumise lõpetamisel saate e-kirja, milles kinnitatakse, et kandideerimisavaldus on registreeritud. Kiri sisaldab ka registreerimisnumbrit, mis on teie viitenumber kõigis kandideerimisega seotud küsimustes. Registreerimisnumbri saamine näitab, et registreerumisprotsess on lõppenud – see kinnitab, et oleme registreerinud kõik sisestatud andmed.

Kui te registreerimisnumbriga e-kirja ei saanud, siis avalduse esitamine ebaõnnestus!

Juhime tähelepanu sellele, et avalduse läbivaatamise käiku ei saa veebis jälgida. Euroopa Komisjon võtab teiega avalduse asjus ise ühendust.

Kui teil on puue, mis ei võimalda elektroonilist registreerimisvormi täita, võite esitada avalduse (elulookirjelduse ja motivatsioonikirja) paberkandjal ja saata selle tähitud kirjaga, mis kannab hiljemalt registreerimise lõppkuupäeva postitemplit, järgmisel aadressil: European Commission, Directorate-General for Human Resources and Security, Unit for Senior Management and CCA, SC11 8/55, 1049 Brüssel, Belgia, märkides selgelt viiteks: Vacancy for the function of Director-General OLAF (COM/2017/10373). Edasine suhtlemine komisjoniga toimub posti teel. Teil tuleb avaldusele lisada puude olemasolu kinnitav tõend, mille on välja andnud tunnustatud asutus. Ühtlasi peaksite eraldi lehel kirjeldama konkreetseid abinõusid, mis muudaksid valikumenetluses osalemise teile lihtsamaks.

Kui teil on vaja lisateavet ja/või kui peaks tekkima tehnilisi probleeme, saatke meile e-kiri aadressil HR-SM-vacancies@ec.europa.eu

Avalduste esitamise tähtaeg

Registreerumise lõppkuupäev on 27. juuli 2017. Registreerumine lõpeb kell 12.00 Brüsseli aja järgi.

Õigeaegse registreerumise eest vastutab kandidaat ise. Soovitame tungivalt mitte oodata registreerumisega viimaste päevadeni, sest avalduse täitmine veebilehel võib interneti koormatuse või internetiühenduse häire tõttu enne täitmise lõpetamist katkeda ja sel juhul tuleb teil kogu protsessi korrata. Pärast registreerumise lõpptähtaja möödumist enam registreeruda ei saa. Hilinenud kandideerimisavaldusi vastu ei võeta.

Oluline teave kandidaatidele

Tuletame kandidaatidele meelde, et valikukomisjonide töö on konfidentsiaalne. Kandidaadil on keelatud võtta otse või kaudselt, isiklikult või kellegi kaasabil ühendust komisjonide liikmetega. Teabetaotlused tuleb esitada järgmisel e-maili aadressil: HR-SM-vacancies@ec.europa.eu .

Isikuandmete kaitse

Euroopa Komisjon tagab, et kandidaatide isikuandmete töötlemisel peetakse kinni Euroopa Parlamendi ja nõukogu 18. detsembri 2000. aasta määrusest (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (7).

---

(1)  Euroopa Parlamendi ja nõukogu 11. septembri 2013. aasta määrus (EL, Euratom) nr 883/2013, mis käsitleb Euroopa Pettustevastase Ameti (OLAF) juurdlusi ning millega tunnistatakse kehtetuks Euroopa Parlamendi ja nõukogu määrus (EÜ) nr 1073/1999 ja nõukogu määrus (Euratom) nr 1074/1999 (ELT L 248, 18.9.2013, lk 1).

(2)  Elulookirjelduses peaks kandidaat vähemalt nende viie aasta kohta, mille jooksul ta on töötanud kõrgel juhtival ametikohal, esitama järgmised andmed: 1) ametinimetus ja -ülesanded, 2) alluvate arv ametikohal/-kohtadel, 3) hallatud eelarvete suurus, 4) madalamate ja kõrgemate hierarhiliste tasemete arv ning sama taseme kolleegide arv.

(3)  http://ec.europa.eu/education/official-languages-eu-0_et

(4)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:ET:PDF

(5)  http://ec.europa.eu/civil_service/docs/official_policy_en.pdf

(6)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:ET:PDF

(7)  EÜT L 8, 12.1.2001, lk 1.

---